
    JUDEŢUL HUNEDOARA

   CONSILIUL LOCAL AL MUNICIPIULUI VULCAN
PROCES – VERBAL 
  Încheiat azi, 07.07.2026, cu ocazia şedinţei extraordinare de îndată a Consiliului Local  al  Municipiului Vulcan, întrunită în temeiul art. 134 alin. (4) și întocmit conform prevederilor  art. 138, alin. (13)  din O.U.G   nr. 57/2019 privind Codul administrativ. Consilierii locali au fost convocați telefonic, invitatia la ședință și materialele au fost transmise în format electronic.
            Ședinţa este legal constituită, se desfășoară online  fiind prezenţi  17 consilieri online și 2 consilieri prezenti fizic. 
            La şedinţă  participă, pe dl primar Merișanu Cristian, dl  sef serviciu APL -Juridic Velea Gabriel  si dna cj Buțan Andreea.
            Ca urmare, deschide lucrările şedinţei, menţionând că prin Dispoziţia nr. 427/2026 a fost convocată şedinţa extraordinară de îndată  a Consiliului Local al Municipiului Vulcan .
 Dl  sef serviciu APL -Juridic Velea Gabriel aduce la cunoștință că pentru proiectul de hotărâre de pe ordinea de zi  a fost emis avizul comisiei de specialitate.
             Dl sef serviciu APL -Juridic Velea Gabriel dă cuvântul dlui Govor Florin Vasile  pentru a prelua conducerea şedinţei. 

            Dl consilier Govor Florin Vasile  dă cuvântul dlui primar care prezintă proiectul ordinii de zi:

1. PROIECT DE HOTARARE privind  actualizarea inventarului bunurilor imobile care alcătuiesc domeniul privat al municipiului Vulcan însușit prin Hotărârea Consiliului Local nr.74/2021. 
Supus la vot, proiectul ordinii de zi este aprobat cu unanimitate de voturi.   
                 Dl consilier Govor Florin Vasile  dă cuvântul dlui primar care prezintă punctul nr. 1 de pe ordinea de zi:
           Dl primar  prezintă Proiectul de hotărâre și Referatul de aporbare privind actualizarea inventarului bunurilor imobile care alcătuiesc domeniul privat al municipiului Vulcan însușit prin Hotărârea Consiliului Local nr. 74/2021.
         Dl consilier Govor Florin Vasile întreabă dacă intre cele doua obiective în discuție există o distanță de cel putin 500 de metri, având în vedere că pe unul dintre acestea urmează să fie construită o fabrică de ciocolată, iar celălalt este destinat unei activități din domeniul sanitar-veterinar. Precizează că respectarea acestei distanțe este necesară pentru obținerea avizelor din partea DSP și a autorităților de mediu, si este bine să se aibă în vedere până la momentul concesionării. 
        Dl primar spune ca se va ține cont de aceste aspecte.
         Nemaifiind discuţii pe fond, dl consilier Govor Florin Vasile  supune la vot  proiectul de hotărâre,  care  este  aprobat cu   19  voturi  „pentru”.
Dl  consilier Govor Florin Vasile  declară închisă şedinţa de consiliu.
             PREŞEDINTE DE ŞEDINŢĂ,                                       SECRETAR GENERAL
              Consilier  Govor Florin Vasile                                         Jr. Rogobete Mihaela

